ACC มั่นใจงบปี 66 โตต่อ เร่งขยายธุรกิจ เน้นลงทุนหลายรูปแบบ
ACC งบปี 65 พลิกกำไร 169.51 ล้านบาท เดินหน้าขยายธุรกิจในเครืออย่างต่อเนื่อง เสริมแกร่งศักยภาพผู้นำด้าน Holding Company
ACC งบปี 65 พลิกกำไร 169.51 ล้านบาท เดินหน้าขยายธุรกิจในเครืออย่างต่อเนื่อง เสริมแกร่งศักยภาพผู้นำด้าน Holding Company
3 มี.ค. 2566

นางสุพิน ศิริโภค รองประธานกรรมการบริษัท แอดวานซ์ คอนเนคชั่น คอร์ปอเรชั่น จำกัด (มหาชน) หรือ ACC เปิดเผยว่า ผลการดำเนินงานของบริษัทประจำปี 65 มีกำไรสุทธิ 161.84 ล้านบาท เพิ่มขึ้นจากช่วงเดียวกันปีก่อน ที่ขาดทุนสุทธิ 78.31 ล้านบาท หรือเพิ่มขึ้นกว่า 240.1 ล้านบาท คิดเป็น 306.87% เนื่องจากบริษัทฯ มีผลกำไรจากการจำหน่ายเงินลงทุนในบริษัทย่อย
ทั้งนี้ ในปี 66 บริษัทตั้งเป้าสร้างผลประกอบการที่ดี คาดรายได้จะเติบโตอย่างมีนัยยะสำคัญ จากการดำเนินงานของบริษัทในเครือ และวางกลยุทธ์ที่จะมุ่งขยายธุรกิจในเครืออย่างต่อเนื่อง อีกทั้งการเพิ่มพันธมิตรทางธุรกิจ เพื่อเป็นตอกย้ำและเสริมศักยภาพธุรกิจให้แข็งแกร่งสู่การเป็นผู้นำธุรกิจโฮลด์ดิ้งมากยิ่งขึ้น
โดย ACC มีบริษัทในเครือ ได้แก่ 1.บริษัท เอซีซี อินฟรา จำกัด ดำเนินธุรกิจด้านพลังงาน และรับเหมาสาธารณูปโภค 2.บริษัท เอซีซี แคปปิตอล จำกัด ดำเนินธุรกิจซื้อหรือรับโอนสินทรัพย์ด้อยคุณภาพจากสถาบันการเงินมาบริหารจัดการ ให้สินเชื่อแก่ธุรกิจและบุคคลทั่วไปโดยมีอสังหาริมทรัพย์เป็นหลักประกันภายใต้สัญญาจำนองหรือขายฝาก 3. บริษัท เอซีซี แคนนาบิส จำกัด ดำเนินธุรกิจด้านกัญชงแบบครบวงจร
“ACC มีความพร้อมด้านบุคลากรและเทคโนโลยีเพื่อรองรับการขยายตัวของธุรกิจในทุกด้าน และยังคงมุ่งศึกษาแผนลงทุนธุรกิจใหม่ๆ เพื่อต่อยอดธุรกิจเดิม โดยเน้นการลงทุนในกลุ่มที่ธุรกิจที่มีความมั่นคง สามารถสร้างรายได้ประจำ และเพิ่มมูลค่าให้กับบริษัทฯ รวมทั้งการร่วมมือกับพันธมิตร เพื่อเพิ่มโอกาสในการเติบโต ต่อยอดธุรกิจเดิมที่มีความแข็งแกร่งอยู่แล้ว เพื่อการเติบโตที่แข็งแกร่งและยั่งยืน อีกทั้ง บริษัทฯ ยังคงตั้งเป้าสร้างผลประกอบการที่ดี โดยคาดว่ารายได้จะเติบโตอย่างต่อเนื่อง” นางสุพิน กล่าว